ઉલ્લેખનીય છે કે સરસંઘચાલકજી પોતાના આ પ્રવાસ દરમિયાન બૈતૂલ જેલની મુલાકાતે પણ ગયા હતા. આ એ જ જેલ છે કે, જ્યાં ૬૮ વર્ષ પહેલાં ૧૯૪૮માં સંઘ પર પ્રતિબંધ દરમિયાન સંઘના દ્વિતીય સરસંઘચાલક મા. શ્રી માધવ સદાશિવરાવ ગોલવલકર ગુરુજીને કેદ કરવામાં આવ્યા હતા. ગુરુજીને અહીં ત્રણ મહિના સુધી કેદ રાખવામાં આવ્યા હતા. તેઓને જે કોટડીમાં રાખવામાં આવ્યા હતા આજે તે કોટડીમાં તેમની છબી લગાવવામાં આવી છે. ભાગવતજીએ તે છબી સમક્ષ પુષ્પાંજલિ અર્પિત કરી હતી. આ પ્રસંગે રાષ્ટ્રીય સ્વયંસેવક સંઘના સરકાર્યવાહ શ્રી સુરેશ સોની સહિત અનેક મહાનુભાવો અને મોટી સંખ્યામાં વનવાસી બંધુઓ પણ ઉપસ્થિત રહ્યા હતા.